**Forslag til:**

**Inatsisartutlov om ændring af Inatsisartutlov om mineralaktiviteter**

(Ophævelse af bestemmelser vedrørende Råstofstyrelsen og Miljøstyrelsen for Råstofområdet, samt rettelse af en fejlhenvisning)

**§ 1**

I Inatsisartutlov nr. 26 af 13. juni 2023 om mineralaktiviteter, foretages følgende ændringer:

**1.** § 23 affattes således:

" **§ 23.** Naalakkersuisut er den administrative myndighed for mineralområdet omfattet af Inatsisartutloven.

*Stk. 2.* Alle forhold vedrørende mineraler, mineralaktiviteter, anvendelse af undergrunden til lagring eller andre formål vedrørende mineralaktiviteter, tilknyttede energiaktiviteter og andre tilknyttede aktiviteter omfattet af Inatsisartutloven varetages som en samlet og integreret myndighedsbehandling.

*Stk. 3.* Myndighedsbehandling vedrørende mineralområdet omfattet af Inatsisartutloven er organiseret efter et princip om, at rettighedshavere og andre, der er omfattet af Inatsisartutloven, kommunikerer med en enkelt myndighed og modtager alle meddelelser, dokumenter og afgørelser med videre fra denne myndighed.  
 *Stk. 4.* Naalakkersuisut udpeger en myndighed, der varetager den administrative kommunikation vedrørende råstofområdet i forhold til rettighedshavere og andre parter omfattet af denne Inatsisartutlov.

*Stk. 5.* Myndighedsbehandlingen efter stk. 2 omfatter andre love og regler med hensyn til aktiviteter og forhold omfattet af Inatsisartutloven. Dette gælder dog ikke, i det omfang det følger af andre love eller regler, at andre myndigheder skal foretage myndighedsbehandlingen."

**2.** § 24 affattes således:

” **§ 24.** Naalakkersuisut fastsætter bestemmelser om adgang til at påklage afgørelser om natur-og miljøforhold."

**3.** § 53 affattes således:

" **§ 53.** I en tilladelse efter § 43 kan det fastsættes, i hvilket omfang rettighedshaveren skal forarbejde udnyttede mineralske råstoffer i Grønland. Forarbejdning kan dog ske uden for Grønland, hvis forarbejdning i Grønland vil medføre væsentligt større omkostninger eller ulemper."

**§ 2**

Denne Inatsisartutlov træder i kraft den 1. januar 2026.

*Grønlands Selvstyre, den xx. xxx 2025*

Formanden for Naalakkersuisut